3. pielikums

APSTIPRINĀTS

**Latvijas Universitātes aktīvās atpūtas pasākuma**

**“LU Darbinieku pavasara pārgājiens 2023”**

**NOLIKUMS**

1. **Mērķi un uzdevumi**
   1. Popularizēt pastaigu svaigā gaisā kā veselīgu un pieejamu aktīvās atpūtas veidu.
   2. Veicināt saturīgu brīvā laika pavadīšanu Latvijas Universitātes (LU) darbinieku vidū.
   3. Dot iespēju pasākuma dalībniekiem apskatīt Latvijas skaistās dabas vietas interesantā un aizraujošā veidā.
2. **Vieta un laiks**
   1. Pasākums norisināsies 2023. gada 18. martā Cēsu novadā.
   2. Pasākuma sākums – plkst. 13.00 pie Lodes dzelzceļa stacijas.
3. **Pasākuma vadība**
   1. Pasākumu organizē Latvijas Universitātes Sporta centrs (LU SC). Pasākuma galvenais organizators ir Kalvis Kazaks (kalvis.kazaks@lu.lv, 26243522).
4. **Dalībnieki un pieteikšanās**
   1. Piedalīties var LU darbinieki kopā ar savām ģimenēm.
   2. Pieteikties pasākumam var, aizpildot elektronisko pieteikuma anketu (https://ej.uz/LU\_darbinieku\_pavasara\_pargajiens\_2023) līdz 2023. gada 17. martam plkst. 8.59.
5. **Pasākuma norise**
   1. Dalībnieku pulcēšanās notiks autostāvvietā pie ražotnes “Liepa” Liepā, Lodes ielā 1, sākot no plkst. 12.45, bet starts paredzēts plkst. 13.00.
   2. Uz pārgājienu iespējams doties ar vilcienu, kas no Rīgas Lodes stacijā ierodas plkst. 12.48. No dzelzceļa stacijas “Lode” līdz ražotnei “Liepa” ir 300 metru gājiens pa Lodes ielu. Dalībnieki, kas ierodas pulcēšanās vietā ar automašīnu, varēs to novietot stāvlaukumā pie ražotnes “Liepa”.
   3. Pārgājiena maršruts vedīs gar Lodes māla karjeru, Līču-Laņģu klintīm, Grīviņu iezi un citiem ļoti skaistiem dabas objektiem. Vairāk par maršrutu iespējams uzzināt [šeit](https://travelfree.lv/pargajiena-marsruts-licu-langu-klintis-un-grivinu-iezis/).
   4. Pārgājiena finišs plānots pie ražotnes “Liepa”.
   5. Pārgājiena vidū, Grīviņu atpūtas bāzē pie Gaujas, visi dalībnieki tiks aicināti uz siltām pusdienām un tēju, par ko parūpēsies pasākuma organizatori – LU SC.
   6. Pasākums norisināsies apmēram līdz plkst. 17.30. Vilciens uz Rīgu no Lodes stacijas atiet plkst. 17.47.
   7. Pārgājiena kopējais maršruts būs aptuveni 13 km garš.
   8. Uz pārgājienu līdzi jāņem laikapstākļiem atbilstoši apavi un apģērbs.
6. **Personas datu apstrāde**
   1. Pasākuma ietvaros tiek apstrādāti šādi personas dati: dalībnieku vārds, uzvārds, e-pasts, telefona numurs.
   2. Personas dati tiek apstrādāti, lai organizatori varētu sazināties ar dalībniekiem.
   3. Personas dati tiks saglabāti organizatora Kalvja Kazaka, e-pasts: kalvis.kazaks@lu.lv, datorā līdz pasākuma dienas beigām.
   4. Piesakot savu dalību pasākumā, persona apliecina piekrišanu savu personas datu apstrādei pasākuma ietvaros.
   5. Informācija par fizisko personas datu apstrādi LU pieejama https://www.lu.lv/fileadmin/user\_upload/LU.LV/www.lu.lv/Dokumenti/Dokumenti\_LV/2.\_POLITIKAS/lu-privatuma-politika-\_aktual.21-04-2021\_.pdf.
   6. Par datu apstrādi atbildīgs Kalvis Kazaks, e-pasts: kalvis.kazaks@lu.lv. Papildu jautājumu gadījumā sazināties ar LU personas datu speciālistiem [datu.specialisti@lu.lv](mailto:datu.specialisti@lu.lv).
   7. Pasākums var tikt filmēts un fotografēts. Uzņemtos fotoattēlus un videomateriālus LU var izvietot savos reprezentatīvajos materiālos, tīmekļa vietnēs, kā arī LU sociālo tīklu profilos.

Aktuālākos jaunumus par LU sporta un aktīvās atpūtas pasākumiem var uzzināt: [www.facebook.com/sportsLU/](http://www.facebook.com/sportsLU/)